
Na temelju članka 19. i članka 35. Zakona o lokalnoj i područnoj (regionalnoj) samoupravi
(„Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12,
19/13, 137/15, 123/17, 98/19, 144/20) te članka 30. Statuta Općine Vir („Službeni glasnik Općine Vir“ broj 11/09, 12/09, 02/11, 02/18, 01/20, 04/21), Općinsko vijeće Općine Vir na svojoj – sjednici održanoj dana --.--.----. godine donijelo je
 

O D L U K U

o isplati jednokratne materijalne potpore povodom božićnih i novogodišnjih
      blagdana i blagdana Uskrsa umirovljenicima, nezaposlenima, korisnicima Hrvatskog 
      zavoda za socijalni rad, osobama starijim od 65 godina i zaposlenim na neprekidnom 
			        bolovanju dužem od 15 mjeseci

  
   Članak 1.

Ovom Odlukom utvrđuju se uvjeti, kriteriji i postupak za ostvarivanje prava na isplatu
jednokratne materijalne potpore povodom božićnih i novogodišnjih blagdana i blagdana
Uskrsa umirovljenicima, nezaposlenima, korisnicima Hrvatskog zavoda za socijalni rad, osobama starijim od 65 godina i zaposlenim na neprekidnom bolovanju dužem od 15 mjeseci.

Odredbe ove odluke u muškom rodu odnose se jednako na muški i ženski rod. 

   Članak 2.

[bookmark: _Hlk222315662]Sredstva za isplatu jednokratne materijalne potpore povodom božićnih i novogodišnjih
blagdana i blagdana Uskrsa osiguravaju se u proračunu Općine Vir.

Visina jednokratne materijalne potpore za kategoriju umirovljenici utvrđuje se u iznosu od:

- 200,00 €, korisnicima čija je ukupna mirovina jednaka ili manja od 500,00 €
- 100,00 €, korisnicima čija je ukupna mirovina iznosi od 500,01 € do 800,00 €
-   50,00 €, korisnicima čija je ukupna mirovina iznosi više od 800,01 € 
Općina Vir zatražiti će od Hrvatskog zavoda za mirovinsko osiguranje podatke o umirovljenicima- u daljnjem tekstu HZMO (OIB, broj pošte, naselje, adresa, vrsta prava, mirovinski faktor ), a sve u svrhu provedbe postupka sukladno odredbama ove odluke.
 
 
Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom  te se ne smiju ni na koji način obrađivati izvan svrhe za koju su prikupljeni, odnosno bez zakonske osnove.  
Općina se obvezuje čuvati povjerljivost svih osobnih podataka te će iste koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.
Za ostale kategorije građana visina jednokratne materijalne potpore utvrđuje se u iznosu od: 200,00 €.


   Članak 3.

Jednokratna materijalna potpora iz članka 1. ove odluke isplaćivati će se u iznosima iz članka 2. ove odluke dva puta godišnje (povodom božićnih i novogodišnjih blagdana i blagdana Uskrsa).

Za ostvarivanje prava na jednokratnu materijalnu potporu povodom božićnih i novogodišnjih blagdana i blagdana Uskrsa potrebno je podnijeti zahtjev u roku određenom u javnom pozivu te ispuniti slijedeće uvjete:

           Umirovljenici:

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva,
· da ima status umirovljenika
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir 
· da obavijest o mirovini podnositelj zahtjeva zaprima na području Općine Vir.


                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

Nezaposlene osobe:

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir 
· da je podnositelj zahtjeva prijavljen na Hrvatskom zavodu za zapošljavanje najmanje tri mjeseca.

Korisnici naknade Hrvatskog zavoda za socijalni rad:

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
· da je podnositelj zahtjeva korisnik naknade u sustavu socijalne skrbi (jer ne može osigurati uzdržavanje svojim radom, primitkom od imovine i sl.)

Osobe starije od 65. godina koje nisu u mirovini

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
· da je stariji od 65. godina a ne prima hrvatsku i/ili inozemnu mirovinu
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir. 

Zaposleni na neprekidnom bolovanju dužem od 15 mjeseci

· da podnositelj zahtjeva ima  prijavljeno prebivalište na području Općine Vir najmanje 1 (jednu) godinu do dana objave Javnog poziva
· da se nalazi na bolovanju dužem od 15 mjeseci
· da domaćinstvo u kojem podnositelj živi ima podmirene obveze prema Općini Vir i pravnim osobama u vlasništvu Općine Vir.

Iznimno, podnositelji zahtjeva stranci ili osobe bez državljanstva, svih kategorija građana koje su predmet ove odluke mogu ostvariti pravo na jednokratnu materijalnu potporu iz članka 1. ove odluke ako umjesto prebivališta imaju prijavljeno boravište na području Općine Vir najmanje 1 (jednu) godinu do dana objave Javnog poziva ukoliko zahtjevu prilože druge dokaze da su se trajno nastanilli na adresi boravišta te da iz administrativnih razloga nisu u mogućnosti prijaviti prebivalište na adresi na kojoj žive.

 					Članak 4.

Pravo na jednokratnu materijalnu potporu iz ove Odluke ostvaruje se podnošenjem pisanog
zahtjeva uz koji se prilaže:

 Umirovljenici:

· preslika osobne iskaznice ili potvrdu o prebivalištu, odnosno odobrenom boravku za 
strance ili osobe bez državljanstva, 
       -     dokaz o visini mirovine (Hrvatske i inozemne mirovine) u mjesecu prije podnošenja     zahtjeva (potvrda banke, dokazi o isplati zadnje mirovine, izvod s računa), 

     -     preslika kartice ili potvrdu banke o IBAN računu.

 Nezaposlene osobe:

- preslika osobne iskaznice ili potvrdu o prebivalištu, odnosno odobrenom boravku za 
strance ili osobe bez državljanstva, 
      - dokaz o prijavi na Hrvatskom zavodu za zapošljavanje u trajanju od najmanje tri mjeseca
-  preslika kartice ili potvrdu banke o IBAN računu.

Korisnici Hrvatskog zavoda za socijalni rad:

- preslika osobne iskaznice ili potvrdu o prebivalištu, odnosno odobrenom boravku za 
strance ili osobe bez državljanstva, 
      - preslik Rješenja Hrvatskog zavoda za socijalni rad ili preslik druge isprave kojom se dokazuje da je podnositelj zahtjeva korisnik Hrvatskog zavoda za socijalni rad.
     -  presliku kartice ili potvrdu banke o IBAN računu korisnika ili zakonskog 
zastupnika/skrbnika.
 

Zaposleni na neprekidnom bolovanju dužem od 15 mjeseci

· preslika osobne iskaznice ili potvrdu o prebivalištu, odnosno odobrenom boravku za 
strance ili osobe bez državljanstva,  
· dokaz o neprekinutom trajanju bolovanja dužem od 15 mjeseci
· presliku kartice ili potvrdu banke o IBAN računu korisnika ili zakonskog 
zastupnika/skrbnika.

Zahtjev iz prethodnog stavka podnosi umirovljenik, nezaposlena osoba, korisnik Hrvatskog zavoda za socijalni rad,  zakonski zastupnik/skrbnik korisnika Hrvatskog zavoda za socijalni rad, osoba starija od 65. godina,  zaposlene osobe koje su na neprekidnom bolovanju dužem od 15 mjeseci, temeljem raspisanog javnog poziva za priznavanje prava na jednokratnu
materijalnu potporu povodom božićnih i novogodišnjih blagdana i blagdana Uskrsa.

Javni poziv iz prethodnog stavka raspisuje načelnik Općine Vir.

Javni poziv se može raspisati u bilo kojem dijelu kalendarske godine, ukoliko iz opravdanih razloga to nije bilo moguće učiniti tijekom božićnih i novogodišnjih blagdana i blagdana Uskrsa. 

 					Članak 5.

Podnesene zahtjeve Upravni odjel za opće, pravne poslove i lokalnu samoupravu dostavlja
Povjerenstvu za pregled zahtjeva za dodjelu jednokratne materijalne potpore povodom
božićnih i novogodišnjih blagdana i blagdana Uskrsa (u daljnjem tekstu Povjerenstvo).

Povjerenstvo ima predsjednika i dva člana koje imenuje pročelnik Upravnog odjela Ureda
načelnika.

O dodjeli jednokratne materijalne potpore povodom božićnih i novogodišnjih blagdana i
blagdana Uskrsa odlučuje Upravni odjel za opće, pravne poslove i lokalnu samoupravu na
prijedlog Povjerenstva.

 Članak 6.

Ova Odluka stupa na snagu prvog dana od dana objave u „Službenom glasniku Općine Vir“.

Stupanjem na snagu ove odluke prestaje vrijediti Odluka o isplati jednokratne materijalne potpore povodom božićnih i novogodišnjih blagdana i blagdana Uskrsa umirovljenicima, nezaposlenima, korisnicima Hrvatskog zavoda za socijalni rad i osobama starijim od 65 godina („Službeni glasnik Općine Vir broj 06/19, 07/20, 15/23, 05/24 i 5/25)



Klasa: 021-05/26-01/
Ur.broj: 2198-12-06-26_
Vir,--.--.----. godine

Predsjednik Općinskog vijeća 
Općine Vir
       Kristijan Kapović
